KUUENDA KOOSSEISU

OTSUS

Haapsalu,			29. jaanuar 2010 nr 
									Eelnõu 15.01.2010 HLV

Üldplaneeringut muutva detailplaneeringu
algatamine (Oja tn 6, 6a, Aida tn 9 kruntide
ja lähiala, Haapsalu)

Oja tn 6, 6a ja Aida tn 9 kruntide omanik Morobell OÜ on teinud Haapsalu linnale ettepaneku algatada detailplaneering eesmärgiga liita ärikrundid ja nende kruntide vahele jääv reformimata riigimaa üheks krundiks. Planeeringuga ei muudeta kruntidele varem määratud ehitusõigust, ei kavandata uute hoonete ehitamist. Planeeringuga tehakse ettepanek muuta üldplaneeringut: Oja tn 6, 6a, Aida tn 9 vaheline Pargi tänava pikendus (transpordimaa) muudetakse ärimaaks, ühendus Pargi ja Oja tänavaga suletakse.

Juhindudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 10 lg 1 ja 4, 5  ning haldusmenetluse seadusest, Haapsalu Linnavolikogu otsustab:
1.	Algatada üldplaneeringut muutva Oja tn 6, 6a, Aida tn 9 kruntide ja lähiala detailplaneeringu koostamine Haapsalus eesmärgiga kaaluda võimalusi kruntide ja nende vahele jääva maa-ala liitmiseks üheks krundiks vastavalt lähteseisukohtadele (lisatud).

2.	Planeeringu koostamise korraldajaks määrata Haapsalu Linnavalitsuse ehitus- ja planeerimisosakond.

3.	Haapsalu Linnavalitsusel saata otsuse koopia punktis 1 nimetatud detailplaneeringu algatamise kohta Lääne maavanemale ja Maa-ametile.

4.	Otsus jõustub avalikustamisega.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Jaanus Karilaid
Volikogu esimees

Lisa
Haapsalu Linnavolikogu 29.01.2010 otsusele nr 

Oja tn 6, 6a, Aida tn 9 kruntide ja lähiala detailplaneeringu
LÄHTESEISUKOHAD

1. Planeeringu eesmärk
Detailplaneeringu eesmärgiks on kaaluda võimalusi liita ärikrundid Oja tn 6, 6a, Aida tn 9 ja nende kruntide vaheline reformimata riigimaa üheks krundiks. Planeeritavale krundile ei kavandata uute hoonete ehitamist, säilib maa-alele varem planeeritud ehitusõigus (hoonestusalad, suurim kõrgus, hoonete arv). Planeeringuga muudetakse krundi sisest ja piirkonna liikusskeemi.
Planeeringuga tehakse ettepanek muuta kehtivat üldplaneeringut: Pargi tänava pikendus Oja tänavani suletakse ja planeeritavale alale kavandatakse üks ärikrunt.

2. Andmed planeeritava maa-ala kohta
Planeeritava ala, pindalaga ca 2,2 ha, asub Haapsalus, Oja ja Aida tänavate äripiirkonnas, kus asuvad laod, töökojad, külmhooned, kontorihooned jms.

Andmed planeeritava maa-ala kohta:
1)	Oja tn 6 – katastritunnus 18301:018:1020, pindala 1430 m2, sihtotstarve 100% ärimaa;
2)	Oja tn 6a – katastritunnus 18301:018:0056, pindala 3915 m2, sihtotstarve 100% ärimaa;
3)	Aida tn 9 – katastritunnus 18301:018:0057; pindala 15202m2, 100% ärimaa;
4)	reformimata riigimaa – ca 700m2.

3. Varem koostatud planeeringud
3.1 Haapsalu linna üldplaneering (kehtestatud 24.11.2006 Haapsalu Linnavolikogu otsusega nr 84);
3.2 Oja tn 6a, 10 ja Oja tn 4, 4a, Aida tn 5, 9 kruntide detailplaneering (kehtestatud Haapsalu Linnavalitsuse 11.03.2009 korraldusega nr 168).
3.3 Haapsalu Tarbijate Ühistu pargi tn territooriumi detailplaan (kehtestatud Haapsalu Linnavalitsuse 4.04.1997 korraldusega nr 203) – kehtib osalisest.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M 1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

4.2 Planeeringuga esitada:
planeeringu ettepaneku põhjendused, kaalutlused, näidata ära planeeringu ettepaneku sobivus olemasolevasse linnaruumi.
4.2.1.	Olemasoleva olukorra iseloomustus. Esitada planeeringualale ulatuvad kitsendused ja arvestada nendega detailplaneeringu lahenduse väljatöötamisel.
4.2.2.	Võttes arvesse olemasolevat situatsiooni esitada kruntimine ja planeeritud krundi ehitusõigus:
- planeeritava maa-ala võimalikud kasutamise sihtotstarbed: ärimaa, liiklusmaa;
- planeeritud kruntide piirid;
- hoonete lubatud suurim arv krundil: varem planeeritud hoonete arv;
- suurim lubatud ehitusalune pindala: varem planeeritud ehitusala pindala;
- hoonete lubatud suurim kõrgus: varem planeeritud kõrgus.
4.2.3.	Krundi hoonestusala piiritlemine: hoonestusalad vastavalt varem kehtinud detailplaneeringule, uusi hoonestusalasid ei planeerita.
4.2.4.	Arhitektuurinõuded ehitistele: varem planeeritud nõuded, uusi hooneid ei kavandata.
4.2.5.	Haljastuse ja heakorra põhimõtted:
- piirete ja väravate põhimõtteline lahendus ja asukohad, s.h väravate asukohad, mis tagaksid vajadusel ühenduse Oja tänava ja Pargi tänava vahel.
- vertikaalplaneerimise põhimõtted (maapinna kõrguse muutmine, sadevete ärajuhtimine);
- planeerida Pargi tänava lõpetus ümberpööramisplatsiga;
- planeerida  pinnakatted.
4.2.6.	Liiklus- ja parkimiskorraldus:
- planeerida ärikrundil põhilised liiklussuunad, parkimiskohad;
- krundile pääsude asukohad (nii Pargi kui Oja tänavalt) ja/või piiri osa, kust väljasõidu rajamine on keelatud. 
4.2.7.	Tehnovõrkude ja –rajatiste asukohad:
- planeeringuga ei kavandata uusi ehitis ega nende varustamist tehnovõrkudega; kruntide liitmisel planeerida õueala välisvalgustus;
- seoses ärikrundi liitmisega planeerida võimalusel varem planeeritud tehnovõrke ja –rajatisi tänavamaale koostöös võrguettevõtetega (nt tänavavalgustus, hüdrantide paiknemine);
- lahendada Pargi tänava tupiklõpetuse sademevete ärajuhtimine (kraavide asukohad koos vajalike truupidega).
4.2.8.	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.2.9.	Servituudid: kuna kavandatav planeeringulahendus tingib servituutide seadmise vajaduse, näidata planeeringus servituudialad s.h trasside servituudid.
4.2.10.	Kuritegevuse riske vähendavad nõuded ja tingimused: lahendada vastavalt EV 809-1:2002.

5. Detailplaneeringu koosseis
5.1 situatsiooniskeem;
5.2 tugiplaan M 1:1000;
5.3 detailplaneeringu põhijoonis tehnovõrkudega M 1:1000; üldplaneeringut muutva maa-osas esitada lahendus detailsemalt M1:500 (s.h tehnovõrgud).
5.4 seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad, teeb koostööd olemasolevate või kavandatavate tehnovõrkude omanike või valdajatega, informeerib piirinaabreid ja puudutatud isikuid planeeringu lahendusest.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf ning dwg või dgn failina) esitatakse ehitus- ja planeerimisosakonnale läbivaatamiseks ja lähteülesandele vastavuse kontrollimiseks.

Detailplaneeringu projektile hangitakse planeeringu koostaja poolt kooskõlastus:
- Haapsalu Linnavalitsuselt;
- Lääne-Eesti Päästekeskuselt;
- Lääne maavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	Neli (4) komplekti paberkandjal;
-	digitaalselt, pdf ja dwg, või dgn failina;
-	üks detailplaneeringu põhijoonis.

8. Detailplaneeringu väljapanek ja arutelud
8.1 planeeringu koostamisel on vajalik korraldada detailplaneeringu seisukohti ja eskiislahendust tutvustav avalik arutelu;
8.2 vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

SELETUSKIRI
Eelnõule „Üldplaneeringut muutva detailplaneeringu algatamine (Oja tn 6, 6a, Aida tn 9 ja lähiala, Haapsalu)“

OÜ Morobell tegi linnale ettepaneku algatada detailplaneering, mille alusel liita üheks krundiks kolm tema omandis olevat ärikrunti ja nende vahele jääv reformimata riigimaa, mis asuvad Aida-Oja ärikvartalis.

Oja 6, 6a, Aida 9 vaheline riigimaatükk on vastavalt linna üldplaneeringule tänavamaa, Pargi tänava pikendus. Pargi tänava krundipiirid pole tänaseks veel määratud, tänavamaad pole munitsipaliseeritud.

Aida-Oja tänavate vaheline ärikvartal tekkis peale endise Tarbijate Ühistu ladude territoorium kruntimist, siis planeeriti ka Pargi tänava pikendus, mis võimaldas juurdepääsud Oja 6, 6a, Aida 9 kruntidele. Kruntide liitmisel pole enam vaja tagada juurdepääsu Pargi tänavalt nimetatud kruntidele. Operatiivvajadusteks tuleb planeerida väravad krundi Pargi tänava poolsele piirile. Pargi tänav muutuks jälle tupiktänavaks. Pärast Männiku tee poolse otsepääsu rajamist endise Tarbijate Ühistu ladude territooriumile ei kasutatud Pargi tänavat enam autotranspordi pääsuks krundile. Käesoleval ajal kulgeb põhiline transport Oja-Aida tänavatele Männiku teelt.

Pargi tänava pikenduse sulgemisega väheneks Pargi tänava elamupiirkonna liikluskoormus veelgi.

Planeering annab võimaluse parandada praegu mitmel ärikrundil paiknevate erinevate ladude omavahelist logistikat, korraldada ohutult piiretega ja väravatega suletud krundil toiduainete transporti.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea